Lisbon

Lisbon (bahasa Portugis: Lisboa) merupakan ibu negara dan bandar terbesar di Portugal. Bandar ini terletak di 38°43' utara , 9°8' barat. 

Lisbon mempunyai seramai 564,657 orang, manakala kawasan metropolitannya mencecah 2,665,000 orang penduduk. Kepadatan bandarnya ialah 6,658 orang sekilometer persegi dengan keluasan seluruhan bandar ini ialah 84.8 kilometer persegi.

Datuk Bandarnya ialah Pedro Santana Lopez.

 Geografi dan lokasi 
Lisbon terletak di 38°43' utara dan 9°8' barat dan oleh itu, merupakan ibu negara yang paling barat di tanah besar Eropah. Ia terletak di bahagian barat Portugal di mana Sungai Tagus mengalir ke Lautan Atlantik. Keluasan bandar raya sebanyak 84.6 km². Berbeza dengan kebanyakan bandar raya utama, sempadan bandar raya ini amat ketara disebabkan banyak bandar raya di sekeliling Lisbon, umpamanya Loures, Odivelas, Amadora dan Oeiras yang merupakan sebahagian metropolitan Lisbon.

Pusat bersejarah Lisbon dibina pada tujuh buah bukit, dan mengakibatkan setengah-setengah jalan raya bandar raya terlalu curam untuk kereta-kereta; bandar raya ini mempunyai tiga buah perkhidmatan funikular dan sebuah lif. Bahagian barat bandar raya ini diduduki khususnya oleh Taman Hutan Monsanto yang merupakan salah satu daripada taman-taman bandar yang terbesar di Eropah, dengan keluasan sebanyak hampir 10 kilometer persegi (hampir 4 batu persegi).

 Mukim 
Terdapat 53 mukim di Lisbon:
 Ajuda
 Alcântara
 Alto do Pina
 Alvalade
 Ameixoeira
 Anjos
 Beato
 Benfica
 Campo Grande
 Campolide
 Carnide
 Castelo
 Charneca
 Coração de Jesus
 Encarnação
 Graça
 Lapa
 Lumiar Madalena
 Mártires
 Marvila
 Mercês
 Nossa Senhora de Fátima
 Pena
 Penha de França
 Prazeres
 Sacramento
 Santa Catarina
 Santa Engrácia
 Santa Isabel
 Santa Justa
 Santa Maria de Belém
 Santa Maria dos Olivais
 Santiago
 Santo Condestável
 Santo Estêvão Santos-o-Velho
 São Cristóvão e São Lourenço
 São Domingos de Benfica
 São Francisco Xavier
 São João
 São João de Brito
 São João de Deus
 São Jorge de Arroios
 São José
 São Mamede
 São Miguel
 São Nicolau
 São Paulo
 São Sebastião da Pedreira
 São Vicente de Fora
 Sé
 Socorro

 Cuaca 
Lisbon merupakan salah satu ibu negara Eropah yang terpanas. Pada musim panas, ia sentiasa cerah dan suhu maksimum sehingga atau melebihi 30 °C manakala suhu minimumnya adalah antara 15 and 20 °C. Pada musim luruh atau musim sejuk, kebiasaannya akan hujan dan suhu jarang turun dibawah   5 °C, dan purata suhu melebihi 10 °C. Secara purata, Lisbon mempunyai 100 hari yang didatangi hujan.

 Pautan luar 
  Associação de Turismo de Lisboa 

Kategori:Bandar raya di Portugal
Kategori:Ibu negara di Eropah